stanford-oval/wikipedia huggingface dataset:
עידן יניב
ביוגרפיה > 2010–2011: כן לאהבה

באפריל 2010 יצא הסינגל "לא מוותר", הראשון מתוך אלבומו הרביעי של יניב. את המילים והלחן לשיר כתב דור דניאל. ביולי 2010 יצא הסינגל השני, "בלתי נשכח", שכתב והלחין רגב דהן ועיבד הנרי. לאחר מספר סינגלים נוספים, ובהם "אנשים אנשים" שכתב והלחין הנרי, יצא במרץ 2011 האלבום המלא, כן לאהבה. באלבום נכללה גם גרסה מחודשת לשירה של להקת משינה "רכבת לילה לקהיר" אותו הפיק מוזיקלית עם הבסיסט והמפיק המוזיקלי דני שניידרמן.
בסוף אותה שנה הוציא יניב אוסף משיריו, מי אם לא עידן יניב, שכולל בין היתר את הלהיטים: "חושב עליה", "את יפה", "סרט הודי", "בא הביתה", "מה עם אהבה", "לא מוותר", "טירה של מלך", "אנשים אנשים" ו"חכי לי". בנוסף, הוקלטו במיוחד לאוסף גם שירים מקוריים חדשים – "קיבוץ ומושב" ו"עומד במקום" (דואט עם לי בירן).
במהלך השנים 2012–2013 הוציא יניב מספר סינגלים מתוך אלבום שנגנז ב-2013: "איך אוכל לשמח אותך", "חוזר לשכונה", "כמה כוח", "שושנה", "חיים שלי בלב" ו"בין הפציעות".
ביוגרפיה > 2014–2015: בדרך לעצמי

בדצמבר 2014 השתתף יניב בתוכנית הדוקו-ריאלטי "בוליווד" ב-yes Comedy. באותו חודש הוציא את הסינגל הראשון "זה יותר מדי" שכתב והלחין פבלו רוזנברג והפיק מוזיקלית אורי אבני, מאלבום האולפן החמישי שלו שיצא באוקטובר 2015. הסינגל הגיע למקום השביעי במצעד השבועי של מדיה פורסט. באלבום נכללים הלהיטים "הכל מהכל" שבו יניב משתף פעולה עם הראפר איזי, ואף צולם קליפ ייחודי ראשון מסוגו בישראל בטכנולוגיית 360 מעלות אינטראקטיב. בהמשך, יצאו מאלבום זה גם הסינגלים "בדרך לעצמי" שכתב נעם חורב, הלחין והפיק מוזיקלית ניצן קייקוב, "הבטחת" שכתב והלחין אדיר גץ ו"יכול להיות אני" שכתב נעם חורב והלחין תומר הדדי. באלבום בדרך לעצמי יניב היה מעורב יותר ביצירת חלק מהשירים כמו: "שורף עוד בוקר", "עד שמצאתי אותך" ו"הכל בידי שמיים".
ביוגרפיה > 2016–2022: כמה לילות

באוקטובר 2016, לציון 30 שנה לחטיפתו ונפילתו בשבי של הנווט הישראלי רון ארד, חידש יניב את שירם של אהוד מנור ובעז שרעבי – "כשתבוא".
במרץ 2017 הוציא יניב סינגל ראשון בשם "מי" לקראת אלבומו השישי. את השיר כתב והלחין אלון פרץ להפקה מוזיקלית של ארז רוסו. במאי 2018 יצא הסינגל השני "מוצאי שבת" שאותו כתב, הלחין והפיק מוזיקלית דור דניאל. באוגוסט 2019 יצא הסינגל השלישי "למענך" אותו כתב והלחין אופיר כהן, להפקה מוזיקלית של אבי גוטמן. בדצמבר אותה שנה יצא הסינגל הרביעי "אם תלכי" אותו כתבו מורן דוד ויהונתן בן סימון ללחן של הראשונה, להפקה מוזיקלית של עידו בריאן ריבלין. ביוני 2020 יצא הסינגל החמישי "תרופה לגעגוע" אותו כתבה אביה שושני והלחינה ביחד עם מאור תיתון, להפקה מוזיקלית של רועי ושמוליק נויפלד. בפברואר 2021 יצא הסינגל השישי "כמה לילות" אותו כתב יניב בשיתוף עם אבי אוחיון, רותם כהן ומתן דרור שגם הפיק מוזיקלית את הסינגל. באוקטובר 2021 יצא הסינגל "השיר שאת אוהבת" שכתבו והלחינו תום גפן ועידו בריאן ריבלין שגם הפיק מוזיקלית. בדצמבר אותה שנה יצא הסינגל "אש קטנה" שכתבו והלחינו יניב ביחד עם לירון עמרם ועדי רותם שגם הפיק מוזיקלית. במאי 2022 יצא האלבום כמה לילות, כשהוא מלווה בסינגל חדש שנקרא "אוהב בך את הכל" אותו כתב יניב בשיתוף עם אלון פרץ והדס כהן, להפקה מוזיקלית של יניב ואלון פרץ. הקליפ לאותו סינגל נערך כולו מקטעי וידאו ששלחו עוקביו של יניב מאירועים שונים בחייהם, הצעות נישואים, חתונות, ימי הולדת ועוד. לאלבום נוספו גם גרסאות אקוסטיות לחלק משירי האלבום וגם גרסת כיסוי לשיר "אהובה".
דיסקוגרפיה

| --- | --- |
 אלבומי אולפן 2006: חושב עליה  2007: חכי לי  2009: על הרחבה  2011: כן לאהבה  2015: בדרך לעצמי  2022: כמה לילות:  אלבומי הופעה 2008: חכי לי – הופעה חיה אלבומי אוסף 2011: מי אם לא עידן יניב
הערות שוליים

↑  ערן סויסה, המגזין,'"`UNIQ--nowiki-00000000-QINU`"'העידן של יניב, באתר nrg‏, 26 ביוני 2006
↑  גיל משעלי‏, עידן יניב פעור, באתר וואלה, 4 בספטמבר 2008
↑  רן בוקר,'"`UNIQ--nowiki-00000003-QINU`"'צה"ל קורא להם: לי בירן ועידן יניב מתגייסים, באתר ynet, 28 בנובמבר 2011
↑  "אייל גולן האמן המושמע ביותר ב-2009, באתר חריף, 30 בדצמבר 2009
↑  עידן יניב רכבת לילה לקהיר Idan Yaniv, נבדק ב-2024-03-26
↑  המצעד השבועי של מדיה פורסט, באתר מדיה פורסט, ‏28 בדצמבר 2014 – 3 בינואר 2015
↑  קוביס, עידן יניב מחדש לרון ארד: כשתבוא, באתר ערוץ 7, 29 בספטמבר 2016
| פרס עמ"י |
| --- | --- | --- |
| תגלית השנה | מאיה בוסקילה (פריצת השנה, 2005) • שירי מימון (זינוק השנה, 2006) • בית הבובות (תגלית השנה, 2006) • קרן פלס (2007) • רן דנקר ועילי בוטנר (2008) |  |
| זמר השנה | אהוד בנאי (2005) • עברי לידר (2006) • הראל סקעת (2007) • עידן יניב (2008) |  |
| זמרת השנה | מאיה בוסקילה (2005) • מירי מסיקה (2006) • נינט טייב (2007) • מירי מסיקה (2008) |  |
| הרכב השנה | הדג נחש (2005) • בית הבובות (2006) • סינרגיה (2007) • סינרגיה (2008) |  |
| אלבום השנה | ענה לי (2005) • מטרופולין (2006) • בעזרת הג'אם (2007) • פורטה (2008) |  |
| שיר השנה | "מי אוהב אותך יותר ממני" - ארקדי דוכין (2005) • "הוא" - איזבו ושוטי הנבואה (2006) • "ואת" - הראל סקעת (2007) • "זה ששומר עליי" - שרית חדד; "בואי נעזוב" - רן דנקר ועילי בוטנר (2008) |  |
| קליפ השנה | "שירת הסטיקר" - הדג נחש (2005) • "Perfect Cure" ‏- My Second Surprise‏ (2006) • "עם הזמן" - אביב גפן (2007) • "מכונת השירים הגדולה" - חמי רודנר (2008) |  |
| במאי השנה | ליאור מולכו (2005) • עמית עייני וקובי פלשמן (2006) • אסף בילט (2007) |  |
| תרומה מיוחדת למוזיקה העברית | שמוליק קראוס (2005) • אריק איינשטיין (2006) • שלמה ארצי (2008) |  |
| קטגוריות נוספות | די.וי.די השנה: משינה (2005) • "שבלול" - חבורת לול (2006) • מלחין השנה: ארקדי דוכין (2005) • תמלילן השנה: אהוד בנאי (2005) • צלם הקליפים של השנה: ניתאי נצר (2005) • מופע השנה: עברי לידר (2006) • חביבי הקהל: סינרגיה (2008) |  |
| 0 | 1 | 2 |
| --- | --- | --- |
| הקודם: 2008: אייל גולן | פרס נבחרי הילדים לזמר השנה  2009: עידן יניב | הבא: 2010: דודו אהרון |
| --- | --- |
בקרת זהויות :  NLI: 987007303499205171  ISNI: 0000 0000 6805 7995  LCCN: no2010100616  MusicBrainz: abcfb450-588f-446a-9a31-11e1e166a740  SNAC: w6zh00n6  VIAF: 97449115   WorldCat (עם VIAF): 97449115
קטיים

| קטיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
תת־מחלקה:: עופות בתראים
קבוצה:: דמויי יונים
סדרה:: קטאים
משפחה:: קטיים
סוגים
 Pterocles  Syrrhaptes
שם מדעי
 Pteroclididae ‏בונפרטה, 1831

1. קטה שחומת גרון
2. נקבת קטה גדולה 
3. זכר קטה גדולה
4. קטה חדת־זנב
קטה ערמונית־בטן
קטה סנגלית
קטיים (שם מדעי: Pteroclididae) היא משפחת עופות יחידה בסדרת הקטאים (Pterocliformes). במשפחה זו שני סוגים:
קטה (Pterocles)
קטה אסייתית (Syrrhaptes)
קטיים הם עופות מדבריים להקניים, הידועים במעופם למרחקים בחיפוש אחר מקווי מים. הם נוהגים לשתות כמות רבה של נוזלים, בבוקר או לפנות ערב. הם מתאספים בלהקות ליד מקווי המים, כאשר בכל להקה מספר תצפיתנים שתפקידם להתריע מפני אויבים, בשעה שהיתר מרווים את צמאונם. הם גם טובלים את בטנם וחזם במים, הנוצות מסוגלות לקלוט כ־20 מ"ל נוזלים, כמות שנשמרת לשמש נוזלים לגוזלים, אסטרטגיית גידול צאצאים שמבטיחה את הישרדותם בתנאי המדבר הקשים. משפחה ייחודית זו נפוצה רק ב"עולם הישן" - אפריקה ואירואסיה. את עיקר מזונם מוצאים מיניה על האדמה.
המין הגדול ביותר הוא קטה גדולה (Pterocles orientalis) שמשקלה עד 615 גרם. הקטה חיה במדבר ובאזורים חמים.
טקסונומיה

הם מזכירים בצורתם ובהתנהגותם מיני שכווים מסוג Tetrao, ובעבר קוטלגה כסוג במשפחה זו. חוקר הטבע תומאס הנרי האקסלי (ה"בולדוג" של דרווין) חקר בשנת 1867 את שלדי העופות, וקבע אותם כסדרה נפרדת בשם Pteroclomorphae המקורבת לתרנגולאים. אולם היבטים מורפולוגיים והתנהגותיים רבים, קישרו אותה דווקא למשפחת היוניים: הכנפיים ארוכות ומחודדות, הם נוהגות לעוף במהירות ולמרחק רב בין אתרי הקינון לאתרי ההזנה. עם השנים נזנח הרעיון של סדרה נפרדת, והיא חברה כמשפחה לסדרת היונאים.
מחקר שהתפרסם בשנת 1967 והתבסס על תצפיות רבות בהתנהגות המינים, מצא קשר קרוב אל החופמאים. בלטו מספר התנהגויות שהבדילו אותם מהיוניים: הן אינן שותות בצורה דומה, קולותיהן שונים, צורת הקינון שונה, הביצים מנוקדות ולא לבנות, הגוזל מסוגל לנוע תוך זמן קצר מהבקיעה. דה ג'ואנה (ראש המרכז לחקר הציפורים בספרד), שוב קיטלג את המשפחה כסדרה נפרדת בשם קטאים (Pterocliformes), הנמצאת בין החופמאים ליונאים. סדרה זו משויכת לקבוצה דמויי יונאים בה מצוים היונים.
מיון

משפחה קטיים (Pteroclididae)
סוג קטה (Pterocles )
מין קטה חדת־זנב (Pterocles alchata)
מין קטת נמקוואה (Pterocles namaqua)
מין קטה שחומת-גרון (Pterocles exustus)
מין קטה סנגלית (Pterocles senegallus)
מין קטה שחורת־בטן (Pterocles orientalis)
מין קטת כתר (Pterocles coronatus)
מין קטה צהובת־גרון (Pterocles gutturalis)
מין קטת ברצ'ל (Pterocles burchelli)
מין קטה מלגשית (Pterocles personatus)
מין קטה שחורת־פנים (Pterocles decoratus)
מין קטה הודית (Pterocles lichtensteinii)
מין קטת שתי החגורות (Pterocles bicinctus)
מין קטה צבועה (Pterocles indicus)
מין קטת ארבע החגורות (Pterocles quadricinctus)
סוג קטה אסייתית (Syrrhaptes ).
מין קטה טיבטית (Syrrhaptes tibetanus).
מין קטה מנוצת-רגל (Syrrhaptes paradoxus).
סוג Gerandia - נכחד
סוג Archaeoganga - נכחד
סוג Leptoganga - נכחד
המינים בישראל

בארץ ישראל נפוצים המינים הבאים:
קטה גדולה (Pterocles orientalis)
קטה חדת זנב (Pterocles alchata)
קטה סנגלית (Pterocles senegallus)
קטת כתר (Pterocles coronatus)
קטה הודית (Pterocles lichtensteinii)
קאסול

| --- | --- |

 מדינה:  הודו הודו
 מדינה:  הימאצ'ל פרדש
 מחוז:  מחוז קולו
 שטח:  0.36 קמ"ר
 גובה:  1,640 מטרים
 אוכלוסייה:  ‏
  ‑ בכפר:  700
 קואורדינטות:  32°00′37″N 77°18′52″E﻿ / ﻿32.010213°N 77.314578°E﻿ / 32.010213; 77.314578
 אזור זמן:  UTC+5:30
  מפת מיקום  מפה מפורטת   (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיקאסול(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיקאסול  he tabBackground:;tabBorder:#aaa;defaultTab:0;
 
קאסול (באנגלית: Kasol) הוא כפר במחוז קולו במדינת הימאצ'ל פרדש בהודו. הכפר ממוקם בעמק פרוואטי (אנ'), על גדות נהר פרוואטי (אנ'), על הדרך בין בהונטאר (אנ') ומניקארן (אנ').
הכפר ממוקם כ-30 ק"מ מבהונטר וכ-3.5 ק"מ ממניקארן. הכפר הוא יעד תיירותי פופולרי לתרמילאים ומטיילים. הכפר פועל כבסיס ליציאה לטרקים ליעדים סמוכים בהם קירגנגה. יש שמכנים אותו בשם "מיני ישראל של הודו" בגלל אחוז גבוה של תיירים ישראלים.
קאסול נחשב כחלק משביל החומוס ויש בית חב"ד פעיל בעונת התיירות.
בכפר מתגוררים כ-700 תושבים וחלק גדול מפרנסתם מתבסס על התיירות הישראלית העוברת בו.
קורנה–בריסל–קורנה

| --- | --- |

סמליל המרוץ
 כינוי:  קב"ק
 מדינות:  בלגיה בלגיה
 סוג:  חד-יומי
 חודש:  מרץ
 משך:  1 ימים
 היסטוריה
 התקיים לראשונה:  1946
 מרוצים עד כה:  77
 מנצח ראשון:  בלגיה הנרי דלמוייל
 מוביל במספר הניצחונות:  3 ניצחונות   בלגיה תום בונן
 מנצח אחרון:  בלגיה יספר פיליפסן
 שנת מרוץ אחרונה:  2025
 
קורנה–בריסל–קורנה (בהולנדית: Kuurne–Brussel–Kuurne)
הוא מרוץ אופני כביש, שנערך בבלגיה מאז 1946. המרוץ מתקיים בצמוד לאומלופ הט ניוסבלד והוא אחד מהמרוצים שפותחים את עונת המרוצים הבלגיים. שיאן הניצחונות במרוץ הוא תום בונן, שניצח שלוש פעמים (2007, 2014, 2019). המרוץ הוא מדרג 1.Pro בסבב ה-UCI ProSeries.
היסטוריה

המרוץ נוסד בשנת 1946 והוזנק מקורנה (אנ'), עיירה קטנה שבמערב פלנדריה (אנ') והסתיים בבריסל, בירת בלגיה. הנרי דלמוייל ניצח במרוץ. ב-1960, המרוץ עבר להיקרא "אומלופ דר ביידה פלנדרן", אך בשנת 1979 חזר לשם המקורי (קורנה–בריסל–קורנה).
המרוץ הוא אחד משני המרוצים שפותחים את עונת המרוצים הבלגים, הראשון הוא אומלופ הט ניוסבלד. בשנת 2005 המרוץ נכלל בטור האירופי של ה-UCI, ובשנת 2016 השתדרג אף יותר ועלה לדרג ה-1.HC, שמ-2020 נקרא 1.Pro. ב-2014, תום בונן ניצח בפעם השלישית במרוץ לאחר שגבר על חמישה רוכבים אחרים בספרינט ובכך הפך לשיאן הניצחונות במרוץ.
מנצחים בשנים האחרונות

| שנה | רוכב | קבוצה |  |
| --- | --- | --- | --- |
| 1997 | בלגיה יוהאן מוזיאו | מאפי |  |
| 1998 | בלגיה אנדריי צ'מיל | לוטו-מוביסטאר |  |
| 1999 | בלגיה ז'ו פלנקרט | לוטו-מוביסטאר |  |
| 2000 | בלגיה אנדריי צ'מיל | לוטו-אדקו |  |
| 2001 | בלגיה פיטר ואן פטגם | מרקורי-וייאטל |  |
| 2002 | בלגיה פיטר ואן פטגם | AG2R |  |
| 2003 | הולנד רוי סנטנס | רבובנק |  |
| 2004 | הולנד סטיבן דה יונג | רבובנק |  |
| 2005 | ארצות הברית ג'ורג' הינקאפי | קבוצת דיסקברי צ'אנל |  |
| 2006 | בלגיה ניק נוינס | קוויק סטפ |  |
| 2007 | בלגיה תום בונן | קוויק סטפ |  |
| 2008 | הולנד סטיבן דה יונג | קוויק סטפ |  |
| 2009 | בלגיה תום בונן | קוויק סטפ |  |
| 2010 | הולנד בובי טראקסל | ואקנסוליל |  |
| 2011 | אוסטרליה כריסטופר סוטון | קבוצת סקיי |  |
| 2012 | בריטניה מרק קוונדיש | קבוצת סקיי |  |
לא התקיים עקב שלג
| 2014 | בלגיה תום בונן | קוויק סטפ |  |
| 2015 | בריטניה מרק קוונדיש | קוויק סטפ |  |
| 2016 | בלגיה יספר סטויבן | טרק - סגפרדו |  |
| 2017 | סלובקיה פטר סאגאן | בורה–הנסגרוהה |  |
| 2018 | הולנד דילן חרונבייחן | לוטו. אנ.אל יומבו |  |
| 2019 | לוקסמבורג בוב יונגלס | קוויק סטפ |  |
| 2020 | דנמרק קספר אסגרן | דקונינק קוויק-סטפ |  |
| 2021 | דנמרק מאדס פדרסן | טרק-סגפרדו |  |
| 2022 | הולנד פאביו יאקובסן | קוויק-סטפ אלפא ויינל |  |
| 2023 | בלגיה טיש בנוט | יומבו–ויסמה |  |
| 2024 | בלגיה ואוט ואן ארט | ויסמה–ליס א בייק |  |
| 2025 | בלגיה יספר פיליפסן | אלפסין-דקונינק |  |
הערות שוליים

↑  Kuurne-brussel-kuurne | 2014, procyclingstats.com
שלגיה ושבעת הגמדים (אנימה)

| --- | --- |
 
שלגיה ושבעת הגמדים
 סוגה:  אנימה, פנטזיה, הרפתקאות, דרמה, רומנטיקה

 אנימה
 אורך פרק:  25 דקות.
 במאי:  טייקהירו מיאנו
 אולפני אנימציה:  טאצונוקו הפקות
 רשת שידור:  NHK (יפן) הטלוויזיה החינוכית (ישראל) ערוץ ג'וניור (ישראל)
 מדבבים בשפה העברית:  עינת גליקסמן, אסתי ברעד פורים, אבי יפה, איציק סיידוף, דני בסן, חן חגי, יורם יוספסברג, איריס זינגר, אביטל פסטרנק, רותי הולצמן, ירון דגן, ירון חי מנשה
 תקופת שידור מקורית:  2 בפברואר 1991 – 27 ביולי 1991
 מספר העונות:  1
 מספר הפרקים:  52
שלגיה ושבעת הגמדים (באנגלית: The Legend of Snow White, ביפנית: 白雪姫の伝説) היא סדרת אנימה יפנית בת 52 פרקים שהופקה לטלוויזיה בשנת 1991 בהשראת הספר שלגיה ושבעת הגמדים מאת האחים גרים. בישראל הסדרה שודרה בטלוויזיה החינוכית ב-1998 ובשידורים חוזרים לאורך השנים. כיום הסדרה משודרת בערוץ ג'וניור.
פניה של שלגיה מזכירים את הפנים של אותה נערה בסרט הראשון בצבע של דיסני שלגיה שבעת הגמדים, ושמותיהם של שישה מתוך שבעת הגמדים (חוץ מזללני) קרואים על שמם של הגמדים של דיסני.
עלילת הסדרה

לאחר מות אמה של שלגיה, נושא אביה המלך קונרד אישה יפת מראה אך רעת לב בשם קריסטל. כשהמלך יוצא למלחמה, המלכה הופכת לשליטה הבלעדית של ממלכת העמק הירוק, ועם השנים מפתחת קנאה לשלגיה.
כששלגיה מתבגרת, היא פוגשת בנסיך ריצ'רד יפה התואר, והשניים מתאהבים, אך המלכה הקנאית אוסרת על שלגיה לצאת מהבית, ואף שולחת אותה מאוחר יותר בעתיד יחד עם הצייד טנסון, כדי שיהרוג את שלגיה ויביא לה את ליבה.
הצייד עומד להרוג את שלגיה, אך לא מסוגל לבצע את ציוויה של המלכה, ומציל את שלגיה, ודורש ממנה לברוח רחוק כמה שיותר. שלגיה בורחת אל תוך היער, והולכת שם לאיבוד. שבעת הגמדים מוצאים אותה, וביניהם לבין שלגיה נרקמת חברות מופלאה, ושלגיה מתגוררת אצלם. שלגיה עוברת הרפתקאות רבות יחד עם הגמדים וככל שהסדרה מתפתחת, הם פוגשים עוד ועוד דמויות וחברים חדשים אשר מלווים אותם בהמשך ויחד עושים הכל כדי להגן על שלגיה.
לאורך הסדרה מנסה הנסיך ריצ'רד להגיע שוב אל שלגיה אהובתו, ואילו המלכה בינתיים יוצאת מגדרה על מנת להשליט טרור על היער הקסום ועל הממלכה כולה, וכן מנסה להרוג את שלגיה בדרכים שונות. היא מחליטה כי לא די לה בלהרוג את שלגיה כדי להיות היפה בבנות כל הארץ, אלא שברצונה אף להשתלט על גופה של שלגיה ובכך ליטול לידה את יופייה. היא כמעט מצליחה לעשות כן לקראת סוף הסדרה כאשר היא רוצחת את שלגיה בעזרת התפוח המורעל ובסופו של דבר מביסים הנסיך, הגמדים וכל ידידיהם את המלכה המרושעת ומשחררים מתוכה שד מרושע, והמלכה חודלת ממעשיה המרושעים, והופכת להיות טובת לב, כפי שהייתה לפני שנים רבות. שלגיה גם כן שבה לחיים, מתאחדת עם הנסיך ועם כל חבריה.
הדמויות

שלגיה (עינת גליקסמן) – הדמות הראשית בסדרה.
דוק (איציק סיידוף) – המנהיג הזקן של הגמדים.
עליזי (אסתי ברעד פורים) – הגמד הצעיר ביותר. למשך מספר פרקים יצא למסע התבגרות, כאשר נתנו לשלגיה להיות לו בת לוויה.
ביישני (דני בסן) – גמד ביישן ועסוק מאוד.
ישנוני (דני בסן) – גמד מזוקן ועייף.
אפצ'י (חן חגי) - גמד מצונן. חובב בעלי חיים. לימד את חיותיה של שלגיה כישוף שיגרום לה  להבין את שפת החיות, אך בפועל הפך את שלגיה לארנבת.
רטנוני (יורם יוספסברג) – גמד כעסן ופסימי.
זללני (אבי יפה) – גמד טבח האחראי על האוכל.
הנסיך ריצ'רד (אבי יפה) – נסיך, חבר של שלגיה. בהמשך, ביקש מאביו להכתירו לאביר על מנת להגן על שלגיה ולהגשים את החלום הנבואי שלו.
המלכה קריסטל (איריס זינגר) – הרעה של הסדרה, מקנאה ביופייה של שלגיה, בסוף הסדרה הפכה למלכה יפה וטובה. בילדותה סבתה שקנאה ביופייה, כשפה אותה והפכה אותה למה שהיא.
מולי (רותי הולצמן) - המשרתת הנאמנה של שלגיה. בהמשך המלכה גרשה אותה, וכאשר שלגיה פוגשת בה שנית היא נהייתה עיוורת.
טנסון הצייד (יורם יוספסברג) - צייד טוב לב העוזר לשלגיה והגמדים. מצא את חיותיה של שלגיה, לאחר שהן חפשוה.
שון (ירון דגן) - שדון צעיר וחבר של שלגיה. מתגלה בהמשך כנסיך של ממלכה אחרת.
ראי הקסמים (איציק סיידוף) - הראי של קריסטל; לכאורה רואה-כל, אך מסוגל לומר רק את האמת ורק את מה שהוא רואה בבירור ואף ביכולתו לחזות את העתיד. בפועל היה כלוא בו שדון.
טובי הכלב, כיס החתול, וקוקו היונה (איריס זינגר, אביטל פסטרנק ורותי הולצמן בהתאמה) - חיות המחמד של שלגיה.
העטלף - העטלף של קריסטל.
המספר (דני בסן) - מספר את הסיפור של שלגיה ושבעת הגמדים.
המלך קונרד (יורם יוספסברג) - אביה של שלגיה, לאחר מות אשתו נשא לאישה את קריסטל. לא היה מודע למה שנעשה בממלכתו.
מינהל הביון הכללי (אפגניסטן)

|  מידע כללי |
| --- | --- |
 מדינה:  אפגניסטן 
 תחום שיפוט:  אפגניסטן 
 סוכנות אם:  משרד ההגנה
 תאריך הקמה:  7 בספטמבר 2021
 סוכנות קודמת:  מינהל הביטחון הלאומי האפגני
 
מינהל הביון הכללי (בפשטו: د استخباراتو لوی ریاست; בדארי: ریاست عمومی استخبارات) היא סוכנות ממשלתית לביון, ביטחון וריגול הפועלת באמירות האסלאמית של אפגניסטן מאז ספטמבר 2021, כיורשתה של מינהל הביטחון הלאומי האפגני שפורק. הארגון כפוף למשרד ההגנה האפגני ואחראי על כל פעילויות המודיעין במדינה מטעם הטליבאן.
מאז השתלטות הטליבאן באוגוסט 2021, נעצרו על ידי הארגון שש מאות אנשי המדינה האסלאמית, עשרות אנשי מאפיה ופושעים אחרים.
מנהלים

עבדול האק ואסיק (7 בספטמבר 2021 – ואילך)
ראו גם

שירות ביטחון המדינה (אפגניסטן)
מינהל הביטחון הלאומי (אפגניסטן)
הערות שוליים

↑  "Afghan Taliban Claim to Have Captured 600 IS Militants".
↑  حسرت, احمد صهیب (10 בנובמבר 2021). "استخبارات: په درېیو میاشتو کې داعش ته منسوب ۶۰۰ کسان نیول شوي". {{cite news}}:  (עזרה)
↑  "جمهور - ۶ سوه داعشیان، ۸۲ سړي تښوونکي او لسګونه نور مجرمین نیول شوي". 10 בנובמבר 2021. {{cite web}}:  (עזרה)
↑  "Man rescued from kidnappers after 25 days in Kabul".
רשת מלונות אסטרל

| --- | --- |

 נתונים כלליים
 סוג:  מלונאות
 מייסדים:  אשר גבאי, בני זרח
 תקופת הפעילות:  1995–הווה (כ־30 שנה)
 מיקום המטה:  אילת, ישראל
 מנכ"ל:  בני זרח
  
 אתר רשת מלונות אסטרל
 
רשת מלונות אסטרל היא חברה פרטית שכוללת שבעה בתי מלון באילת.
הרשת נוסדה על ידי שני אנשי עסקים מאילת, אשר גבאי ובני זרח, בשנת 2003; ראשיתה כבר בשנת 1995, כאשר נבנה "מלון אסטרל נירוונה" המונה כ-80 חדרים. המלון השני שנרכש היה "אסטרל נירוונה קלאב" (2001, לשעבר "אסטרל קורל"), המונה 77 חדרים. המלון השלישי "אסטרל מאריס" (לשעבר "גלי אילת", "אסטרל סי סייד"); נרכש ב-2003 ומונה 96 חדרים.
בשנת 2005 נרכש "מלון אסטרל ויליג'" (לשעבר "בקעת הירח"), הכולל 182 יחידות נופש. המלון החמישי של הרשת, "מלון אסטרל פאלמה" (לשעבר "מרינה קלאב", "אסטרל מרינה"), הפך לחלק מהרשת ב-2010 וכולל 152 סוויטות וחדרים לזוגות.
בשנת 2015 שופצו מלונות אסטרל מאריס ואסטרל פאלמה מהיסוד בהשקעה של עשרות מיליוני שקלים.
בסוף שנת 2018 נרכש מלון ARIA (יו סוויטס לשעבר) ועבר לניהול הרשת החל מ-2019.
הרשת מנוהלת על ידי בני זרח ואשר גבאי כמנכ"לים משותפים, בני זרח אחראי על התפעול ואשר גבאי על הפיתוח העסקי.
בשנת 2019/2018 זכו מלונות אסטרל פאלמה ואסטרל ויליג' במבחנים שונים בערוצי החדשות.
באוגוסט 2021 רכשה הרשת את מלון מלכת שבא באילת מידי יצחק תשובה.
מלונות הרשת

מלון אסטרל נירוונה קלאב – מלון בשיטת "הכול כלול", סמוך למרכזי הקניות. במלון בריכת שחייה חצי אולימפית, מועדון ילדים, מתקני מים לילדים ופעילויות.
מלון אסטרל נירוונה סוויטס – מלון בשיטת "הכול כלול", צמוד לאסטרל נירוונה קלאב.
מלון אסטרל מאריס – נמצא צמוד לטיילת ולחוף הים הצפוני של העיר. במלון בריכה ואולם כנסים. המלון מעניק חוויית נופש רגועה ואינטימית.
מלון אסטרל פאלמה –מלון סוויטות השוכן בלגונה של אילת, סמוך לאייס-מול. במלון פעילויות ספורט ימי.
מלון אסטרל ויליג' – מלון עם 186 חדרים צמודי קרקע שבמרכזו בריכת שחייה, סמוך לאייס-מול.
אריאה (Aria) (יו סוויטס לשעבר) - מלון סוויטות 5 כוכבים הצמוד לקניון מול הים. במלון 246 חדרי סוויטות, ספא וחדר כושר.
מלון מלכת שבא - מלון באילת.
הערות שוליים

↑  אריאל נוי,'"`UNIQ--nowiki-00000001-QINU`"'מלון מלכת שבא מצטרף רשמית לרשת מלונות אסטרל, באתר אייס, 9 באוגוסט 2021
תוגרמה (דמות מקראית)

| --- | --- |

 אב:  גומר בן יפת 
 צאצאים:  Hayk, Lekos, Egros, Movkan, Bardos, כרתלוס, Caucas, Heros 
 
אדום: בני יפת, צהוב: בני חם. כחול: בני שם
תוגרמה (ניתן לרשום: תֹּגַרְמָה) הוא דמות ב"לוח העמים" בספר בראשית פרק י', ברשימת צאצאי נח שמייצגת את העמים הידועים לעברים הקדמונים. תוגרמה הוא בין צאצאי יפת והוא נחשב למייצג של מספר אנשים שנמצאו באנטוליה. מסורת מימי הביניים טענה כי תוגרמה הוא האב הקדמון של העמים בקווקז ובמערב אסיה, כולל הגאורגים, הארמנים וכמה עמים טורקים (למשל, אוע'וזים וכוזרים).
עדויות מקראיות וגאוגרפיה היסטורית

תוגרמה מופיע לראשונה בספר בראשית כבנו השלישי של גומר, כנכדו של יפת וכאחיהם של אשכנז וריפת. שם זה מוזכר שוב בספר יחזקאל כ"אומה מהצפון הרחוק". בספר יחזקאל, תוגרמה מוזכר יחד עם תובל כמספק חיילים לצבא גוג. בנוסף, באותו הספר, מוזכר תוגרמה יחד עם תובל, יוון ומשך כמספקי סוסים לצבא צור.
מרבית החוקרים מזהים את תוגרמה עם עיר הבירה שנקראה תגרמה על ידי החיתים וטיל-גארימו על ידי האשורים. ו.ר גורני מיקמה את תגרמה בדרום מזרח אנטוליה.
עדויות מקראיות וגאוגרפיה היסטורית > מסורות מאוחרות יותר

מספר מסורות אתנולוגיות מאוחרות יותר טענו כי תוגרמה הוא האב הקדמון של עמים שונים הממוקמים במערב אסיה ובקווקז. ההיסטוריון היהודי יוסף בן מתתיהו (37 – בערך 100 לספירה) והתאולוגים הנוצרים הירונימוס (בערך 347–420 לספירה) ואיזידורוס מסביליה (בערך 560–636 לספירה) החשיבו את תוגרמה כאביהם של הפריגים. כמה סופרים נוצרים קדומים, ביניהם היפוליטוס הקדוש (בערך 170 – בערך 236 לספירה), אוסביוס מקיסריה (בערך 263 – בערך 339 לספירה) והבישוף תאודורטוס (בערך 393 – בערך 457 לספירה), ראו בו כאב קדמון לארמנים. מסורות יהודיות מימי הביניים קישרו אותו עם עמים טורקים כולל הכוזרים.
הרד״ק בספר יחזקאל מדבר על בית תוגרמה שהיא מדינת גרממיא וכך סברו רבותינו זצ״ל במסכת יומא לפי המתרגם גמר - זו גרממיא.
עדויות מקראיות וגאוגרפיה היסטורית > מסורות ארמניות וגאורגיות

תוגרמה אחר, האחד שהוא בנם של תירס וגומר כאחד, מוזכר על ידי מובסס חורנאצי הארמני ולאונטי מרובלי הגאורגי, אשר ראו את תוגרמה כמייסד אומותיהם יחד עם אנשים קווקזים אחרים.
על פי ספרו של מובסס חורנאצי, ההיסטוריה של ארמניה (אנ') ועל פי הרשומות הגאורגיות מימי הביניים שנכתבו על ידי לאונטי מרובלי, "תרגמוס" חי בבבל לפני שקיבל לרשותו את "הארץ שבין שני ים ושני הרים" (כלומר הקווקז). לאחר מכן התיישב בסמוך להר אררט וחילק את אדמתו בין בניו:
הייק (Հայկ) - בנו הראשון של תרגמוס, ירש את הר אררט והקים את האומה הארמנית.
כרתלוס (ქართლოსი) - התיישב בצפון-מזרח מעררט, מייסד כארתלי (סאכארתוולו) שאיחד אחים אחרים והקים את האומה הגאורגית.
ברדוס
מובקוס
לקוס
הרוס (Herans) - התיישבו בחלק המזרחי של אררט
קווקזוס (Kovkases) - התיישבו מעבר לטווח הקווקז
אגרוס (אגרס) - התיישב בין הים השחור לרכס הליחי (מערב גאורגיה)
עדויות מקראיות וגאוגרפיה היסטורית > מסורות יהודיות

תוגרמה נקשר לעמים טורקיים מימי הביניים בידי מסורות יהודיות-כוזריות. שליט הכוזר יוסף בן אהרון (בערך 960) כותב במכתביו:
לאחר מכן, הוא ממשיך ומונה עשרה שמות שניתן לזהות כשבטים עכשוויים המתגוררים בסמוך לים השחור ולים הכספי: "אוג'ור (אויגורים), "טאוריס" (טאורים), "אוואר" (אווארים), "אוגוז" (אוע'וז), "ביזל", "טארנה", "צוזרי" (כוזרים), "ג'אנור", "בולגר" (בולגרים) ו"סוואיר".
הספר מימי ביניים יוסיפון מפרט את עשרת הבנים של תוגרמה כדלקמן:
קוזאר (הכוזרים)
פאקינק (הפצ'נגים)
אליקאנוז (האלאנים)
רגביגה (רגבינה ורנבונה)
טורקי (ייתכן שהגקטורקים)
בוז (האוע'וז)
זאבוק
אונגרי (או ההונגרים או האוגרים/האונוגורים)
טילמק (טילמיק/טירוז - טאורי)
בדברי הימים לירחמיאל הם רשומים כ:
קוזאר (הכוזרים)
פאסינאק (הפצ'נגים)
אלן (האלנאנים)
בולגאר (הבולגרים)
קנבינה
טורק (ייתכן שהגקטורקים)
בוז (האוע'וז)
זקוח
אוגר (או ההונגרים או האוגרים/האונוגורים)
טולמס (טירוז - טאורי)
יצירה נוספת מימי הביניים, ספר הישר שהוא חלק מספרות חז"ל, מספק את השמות:
בוזאר (הכוזרים)
פרזונאק (הפצ'נגים)
אליקאנום (האלאנים)
בלגר (הבולגרים)
ראגביב
טרקי (הגקטורקים)
ביד (האוע'וז)
זבוק
אונגל (הונגרים או אוגורים/אונוגורים)
טילמז (טירוז - טאורי)
עדויות מקראיות וגאוגרפיה היסטורית > מסורות אחרות

בתרגום ערבי מהמאה ה-11 של יוסיפון בידי יהודי, שבטי תוגרמה הם:
קאזאר (הכוזרים)
באדסנאג (הפצ'נגים)
אז-אלן (האלאנים)
זאבוב
פיטראך/קוטראך (קו-אטרך. משמעותו של אטרך היא טורקים [אולי גקטורקים])
נביר
אנדסר (עג'הר)
תלמיז (תירוז - טאורי)
אדז'חר/אדזשיגארדק
עם זאת, אחד מהכתבים הערבים מוסיף גם שבט מספר 11: אנזוח.
במאה ה-18, הנזירים הבנדיקטינים הצרפתים ואנטואן אוגוסטין קלמט הציבו את תוגרמה בסקיתיה (מזרח אסיה ומזרח אירופה) וטורקסטן (בערבות האירואסייתיות וומרכז אסיה).